钦定古今图书集成/明伦汇编/人事典/第109卷 > 《摄生要录》 > 《坐卧》
## 钦定古今图书集成/明伦汇编/人事典/第109卷 > 《摄生要录》 > 《坐卧》

书云：“久坐伤肉，久卧伤气。坐勿背日，勿当风湿成劳。
坐卧于冢墓之傍，精神自散，　寝不得言语。五脏如
悬磬，不悬不可发声，　卧不可戏，将笔墨画其面。魂
不归体，　卧魇不语，是魂魄外游，为邪所执。宜暗唤，
忌以火照，则神魂不入，乃至死于灯前。魇者本由明
出，不忌火，不宜近唤及急唤，亦恐失神魂也。”隐居云：
“卧处须当傍炉歇，烘焙衣衾常损人。”